ועדת הכספים, כנסת 20, פרוטוקול מספר 101, 2015-10-15 12:38

משה גפני: אנחנו עוברים כעת לחוק השני, לכן רצינו לקיים את הדיון בו עכשיו: הצעת חוק להפחתת הגירעון והגבלת ההוצאה התקציבית.

משה גפני: ביקשתי להוריד שם דברים.

<שגית אפיק: בעמוד 2 להצעת חוק הפחתת הגירעון, בסעיפים 11 ו-12, אלו למעשה הוראות שעה לגבי הגדלת סכום ההוצאה הממשלתית בשנת 2015 ובשנת 2016.

<שגית אפיק: ההנמקות שהופיעו כאן במקור, בהצעת החוק שהוגשה בפניכם, לעניין הגדלת סכום ההוצאה הממשלתית היו בעצם ההסכמים הקואליציוניים שנעשו בקשר עם כינונה של הממשלה השלושים וארבע.

<שגית אפיק: הוועדה ביקשה להשמיט את ההנמקות האלה.

<שגית אפיק: לכן בסעיף 11 ההנמקה שתופיע היא: כל יתר ההנמקה, לעניין הסכמים קואליציוניים, תימחק.

משה גפני: אני ביקשתי להוריד את זה.

משה גפני: אני סבור גם עכשיו שזה לא בסדר.

מנואל טרכטנברג: מה ביקשת להוריד, אדוני היושב-ראש?

משה גפני: ביקשו את נושא ההסכמים הקואליציוניים להכניס בחוק הפחתת הגירעון.

משה גפני: לא הסכמתי לזה.

משה גפני: אפשר לשים גם את תקציב הביטחון ולשים עוד דברים.

משה גפני: אמרתי שהכניסו את זה בגלל יחסי ציבור של משרד האוצר.

<שגית אפיק: הסעיף קובע את ההנמקה להגדלת סכום ההוצאה התקציבית.

<שגית אפיק: ההנמקה היא איחור חריג באישור התקציב.

<שגית אפיק: בסעיף 12 – הוראת שעה לשנת 2016, הגדלת סכום ההוצאה הממשלתית בשנת 2016 – ההנמקה יורדת לחלוטין.

<שגית אפיק: בסעיף קטן 12(ב), זה הביטוח הלאומי, נשארת ההנמקה על שינוי אופן ההתחשבנות בין הממשלה לבין המוסד לביטוח לאומי.

משה גפני: גם את זה אני לא מבין, אבל הם התעקשו.

<שגית אפיק: אלה התיקונים בחוק הפחתת הגירעון והגבלת ההוצאה התקציבית (תיקון מס' 10).

משה גפני: לגבי הביטוח הלאומי, דנו על העניין הזה, עדיין לא אישרנו את הרישומים השונים, שזה ייכנס אל תוך התחייבות של משרד האוצר וכולי.

משה גפני: הם מכניסים את זה גם בהנמקה של הפחתת הגירעון.

משה גפני: אני לא מבין למה.

משה גפני: אני חושב שלא צריך בגלל שיש סיבות רבות למה צריך – הרי זה לא משנה את ההוצאה, זה סתם – אבל על זה הם התעקשו אז זה נמצא בפנים.

בצלאל סמוטריץ': למה התעקשתם?

בצלאל סמוטריץ': מה אתם מרוויחים מכך שזה כתוב בחוק?

משה גפני: אני לא מתחיל את הדיון הזה.

משה גפני: כבר דנו על זה.

משה גפני: זה מתחיל להיות דיון מעצבן.

בצלאל סמוטריץ': בחוקים הקודמים הופיעו סיבות לחריגה.

<איתי טמקין: יובהר שהכוונה כשהסעיף נכתב לא היתה יחסי ציבור.

משה גפני: אבל בשביל זה יש לי חסינות, לכן אני יכול להגיד את זה.

רחל עזריה: אבל גם הודית שהגזמת.

רחל עזריה: ..

משה גפני: גם הודיתי שהגזמתי.

משה גפני: ..

<שגית אפיק: הוא הודה שהוא מגזים תמיד.

<שגית אפיק: הוא לא הודה שהוא מגזים במקרה הזה.

<שגית אפיק: ..

משה גפני: אני מבקש להצביע על הצעת החוק הזאת ולקחת אותה ביחד עם הצעת החוק הקודמת על ההתאמה ולהביא אותן למליאת הכנסת, עם התיקונים שקראה היועצת המשפטית לוועדה.

משה גפני: מי בעד אישור הצעת החוק?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – 2 הצעת חוק הפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב 2015 ואילך וסכום ההוצאה הממשלתית בשנות התקציב 2015 ו-2016), התשע"ה-2015, נתקבלה.

משה גפני: אין מתנגדים, יש שני נמנעים.

משה גפני: הצעת החוק אושרה.

מיקי רוזנטל: גם אני נמנע, כי דנים כל הזמן בשטויות ולא בתקציב הנוראי הזה.

מנואל טרכטנברג: אני מבקש להעיר הערה אחת.

מנואל טרכטנברג: אני רוצה להסב את תשומת לב כולנו כאן

מנואל טרכטנברג: שדיברנו על הצעת חוק שכותרתה "הפחתת הגירעון".

אורלי לוי אבקסיס: והגדלנו את הגירעון, נכון, אתה צודק.

מנואל טרכטנברג: השפה העברית בהקשר הזה מטעה.

משה גפני: פרופ' טרכטנברג, עכשיו אני מדבר אתך כפרופסור, לא כחבר כנסת.

משה גפני: יש פה הליך מצחיק.

משה גפני: למה הליך מצחיק?

משה גפני: מכיוון שאנחנו אישרנו הפחתת גירעון בשנת 2015 ל-2.9.

משה גפני: תשאל את אנשי המקצוע במשרד האוצר האם בשנת 2015 הגירעון יעמוד על 2.9.

<קריאות: לא.

משה גפני: גם לא יעמוד על 2.8.

מיקי רוזנטל: 2.7 כנראה.

משה גפני: אפילו פחות.

משה גפני: אנחנו מאשרים 2.9 כשמול עינינו יש 2.7.

משה גפני: הם הסכימו שאוריד את זה, שאוריד את הפחתת הגירעון מ-2.9.

משה גפני: לא רציתי להוריד, לא רציתי להיכנס לדיון הזה, אבל אתה צודק לגמרי.

משה גפני: באקדמיה לא היו עושים את זה.

מנואל טרכטנברג: לא רק באקדמיה.

מיקי רוזנטל: גם בכנסת לא.

מנואל טרכטנברג: רק משפט אחד, הערתי את זה גם אתמול וגם שלשום.

מנואל טרכטנברג: יש משמעות למילים ואנחנו מרמים את עצמנו כל הזמן, אבל בסדר.

מיקי רוזנטל: כאילו מה שקורה בחוץ אין לו השלכות כלכליות.

מיקי רוזנטל: אתה יודע כמה תעלה הסכינאות הזאת ברחובות?

אורלי לוי אבקסיס: בגלל זה השארנו את זה 2.9?

אורלי לוי אבקסיס: בגלל חוסר הוודאות?

מיקי לוי: לא, משרד הביטחון גם כך ידרוש כסף.

משה גפני: תודה רבה.

משה גפני: הישיבה נעולה.